Dune (film). Dune () 2021-yilda katta ekranlarga chiqqan, Warner Bros. Pictures tomonidan tarqatilgan hamda AQSh, Birlashgan Qirollik, Kanada va Vengriya mamlakatlari bilan hamkorlikda ishlangan epik va ilmiy fantastika janridagi filmdir. Film rejissori Denis Villeneuve boʻlib, kartina Warner Bros. Pictures tomonidan tarqatilgandir. Filmda Timothée Chalamet, Rebecca Ferguson, Oscar Isaac, Josh Brolin, Stellan Skarsgård, Dave Bautista, Stephen McKinley Henderson, Zendaya, David Dastmalchian, Chang Chen, Sharon Duncan-Brewster, Charlotte Rampling, Jason Momoa va Javier Bardem kabi aktyorlar suratga tushishgan. "Dune" filmi premyerasi 78-Venetsiya xalqaro film festivalida 3-sentyabr 2021-yilda boʻlib oʻtdi, AQShda esa 22-oktabr 2021-yildan boshlab kinoteatrlarda namoyish qilindi. Film budjeti $165 millionni tashkil etib, kartina umumjahon boʻylab $400 milliondan ortiq daromad koʻrishga muvaffaq boʻldi. Filmning davomi boʻlmish "" 2023-yilning oktabrida chiqarilishi kutilmoqda. Rotten Tomatoes kinotanqid saytida "Dune" haqida 383 maqola yigʻilib, ulardan 83 foizi filmni ijobiy baholaydi. Syujeti. 10191-yilda Caladan okean-sayyorasi hukmdori boʻlgan Duke Leto Atreides podshoh imperator Shaddam Corrino IV tomonidan House Harkonnen oʻrniga Arrakisning feodal hukmdori etib tayinlanadi. Arrakis — yoqimsiz choʻldan tashkil topgan sayyora hamda «dorivorlar»ning yagona manbaidir. Dorivor inson hayotiyligini oshiradigan va yulduzlararo sayohat uchun muhim ahamiyatga ega boʻlgan qimmatli moddadir. Haqiqatda, Shaddam imperatorning Sardaukar qoʻshinlari yordamida sayyorani qaytarib olish uchun House Harkonnenda toʻntarish uyushtirganda, uning taʼsiri Shaddamning boshqaruviga tahdid solayotgan House Atreidesni ildizi bilan yoʻq qilishni rejalashtirgan. Leto esa bundan xatotirda, lekin dorivorlar sayyorasini boshqarish va Fremenlar nomi bilan tanilgan tub aholi boʻlmish malakali jangchilar bilan ittifoq tuzishning siyosiy afzalliklarini koʻradi.